У Купалаўскім у гэты вечар сапраўды прадстаўлялі незвычайны праект, які зваўся "Вялікая кніга ВКЛ". Багата ілюстраваны том на 552 старонкі выдадзены пад скураной вокладкай і аздоблены старажытнымі залатымі літарамі. Але не толькі выглядам кніга ўнікальная. У яе распрацоўцы ўзялі ўдзел навукоўцы і творцы трох краінаў, кожная з якіх доўгі час даказвае сваю прыналежнасць да гісторыі Вялікага Княства.